Mot nordvest på andre siden av Saupstadringen ligger flere av lavblokkene tilhørende Midteggen borettslag, mens mot nordøst grenser Midteggen til eneboliger i Saupstadbrinken. Vest for Midteggen ligger spesialskolen A.C. Møller skole for døve, tunghørte eller med andre hørselsproblemer. Sør for Midteggen ligger det eneboliger tilhørende Brudalsvegen, mens det mot øst er et hellende terreng ned mot Bjørndalen, kun avbrutt av Størenbanen. Området er ellers omringet av tynn skog og grøntarealer i alle retninger.